ഇനി ഭൂമിയുടെ അവകാശികള് കൊല്ലം ചാത്തന്നൂര് ചിറക്കല് ഒഴിവുപാറ കോളനിയിലെ ഗോപാലകൃഷ്ണന് അതിരില്ലാ സന്തോഷത്തിലാണ്. കാത്തിരിപ്പിനൊടുവില് സ്വന്തം ഭൂമിക്ക് പട്ടയം ലഭിക്കുന്നതിന്റെ ആഹ്ലാദം മുഖത്ത് പ്രകടം. രണ്ടാം പിണറായി സര്ക്കാരിന്റെ നൂറുദിന കര്മപരിപാടിയുടെ ഭാഗമായി ചൊവ്വാഴ്ച പട്ടയം ഗോപാലകൃഷ്ണന്റെ കൈയില് കിട്ടും. ജില്ലയിലെ അഞ്ചു കേന്ദ്രത്തിലായി 58 പട്ടയമാണ് ചൊവ്വാഴ്ച വിതരണംചെയ്യുന്നത്. ദേവസ്വം പട്ടയം രണ്ട്, ലാന്ഡ് ട്രിബ്യൂണല് പട്ടയം 14, കൊല്ലം കോര്പറേഷന് പരിധിയില് നാല്, പുനലൂര് മുനിസിപ്പാലിറ്റിയില് മൂന്ന് പട്ടയവും വിതരണംചെയ്യും. ബാക്കി മറ്റു പട്ടയങ്ങളാണ്. 2020 സെപ്തംബറില് 50 വര്ഷം മുടങ്ങിക്കിടന്ന കൊട്ടാരക്കര താലൂക്കിലെ വേങ്ങൂരിലെ 64.55 ഹെക്ടര് വനഭൂമി പട്ടയം ഉള്പ്പെടെ 1011 പട്ടയമാണ് ജില്ലയില് വിതരണംചെയ്തത്. മുഖ്യമന്ത്രിയുടെ നൂറുദിന കര്മപരിപാടിയുടെ ഭാഗമായി ഇത്തവണ സംസ്ഥാനത്ത് 13,500 പട്ടയമാണ് വിതരണംചെയ്യുന്നത്. പട്ടയമേളയുടെ സംസ്ഥാനതല ഉദ്ഘാടനം തൃശൂര് ടൗണ്ഹാളില് മുഖ്യമന്ത്രി പിണറായി വിജയന് ഓണ്ലൈനായി നിര്വഹിക്കുന്നതോടെ ജില്ലയിലെ പരിപാടികള്ക്ക് തുടക്കമാകും. ജില്ലയില് പട്ടയമേള പകല് 11.30ന് ധനമന്ത്രി കെ എന് ബാലഗോപാല് കൊട്ടാരക്കര പുലമണ് മാര്ത്തോമ ജൂബിലി മന്ദിരത്തില് നിര്വഹിക്കും. പുനലൂര് പിഡബ്ല്യൂഡി റസ്റ്റ് ഹൗസില് മൃഗസംരക്ഷണ മന്ത്രി ജെ ചിഞ്ചുറാണി പട്ടയവിതരണം നടത്തും. പത്തനാപുരം താലൂക്ക് ഓഫീസില് കെ ബി ഗണേശ്കുമാര് എംഎല്എ, കുന്നത്തൂര് ബ്ലോക്ക് ഓഫീസില് കോവൂര് കുഞ്ഞുമോന് എംഎല്എ, കൊല്ലം താലൂക്ക് ഓഫീസില് എംഎല്എമാരായ എം മുകേഷ്, ജിഎസ് ജയലാല്, എം നൗഷാദ് എന്നിവരും വിതരണം നിര്വഹിക്കും. ദേശാഭിമാനി വാര്ത്തകള് ഇപ്പോള് വാട്സാപ്പിലും ടെലഗ്രാമിലും ലഭ്യമാണ്. വാട്സാപ്പ് ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. ടെലഗ്രാം ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. Tags : മറ്റു വാര്ത്തകള് എംഎല്എയുടെ നേതൃത്വത്തില് സത്രം ആദിവാസി കേന്ദ്രം സന്ദര്ശിച്ചു വീട്ടമ്മ ഷോക്കേറ്റ് മരിച്ചത് തീരാനൊമ്ബരമായി ജനകീയാസൂത്രണത്തിന്റെ സാക്ഷ്യപത്രമായ് ഹെര്ബര്ട്ട് കോളനി